CELEX: 62013TA0484
Language: el
Date: 2014-11-18 00:00:00
Title: Υπόθεση T-484/13: Απόφαση του Γενικού Δικαστηρίου της 18ης Νοεμβρίου 2014 — Lumene κατά ΓΕΕΑ (THE YOUTH EXPERTS) [ «Κοινοτικό σήμα — Αίτηση καταχωρίσεως λεκτικού κοινοτικού σήματος THE YOUTH EXPERTS — Απόλυτος λόγος απαραδέκτου — Έλλειψη διακριτικού χαρακτήρα — Άρθρο 7, παράγραφος 1, στοιχείο β', του κανονισμού (ΕΚ) 207/2009 — Έκταση του ελέγχου που πρέπει να διενεργεί το τμήμα προσφυγών — Η εξέταση της ουσίας προϋποθέτει το παραδεκτό της προσφυγής — Άρθρο 59, πρώτη περίοδος, του κανονισμού 207/2009» ]

12.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 7/35
            
         Απόφαση του Γενικού Δικαστηρίου της 18ης Νοεμβρίου 2014 — Lumene κατά ΓΕΕΑ (THE YOUTH EXPERTS)
   (Υπόθεση T-484/13) (1)
   
   ([«Κοινοτικό σήμα - Αίτηση καταχωρίσεως λεκτικού κοινοτικού σήματος THE YOUTH EXPERTS - Απόλυτος λόγος απαραδέκτου - Έλλειψη διακριτικού χαρακτήρα - Άρθρο 7, παράγραφος 1, στοιχείο β', του κανονισμού (ΕΚ) 207/2009 - Έκταση του ελέγχου που πρέπει να διενεργεί το τμήμα προσφυγών - Η εξέταση της ουσίας προϋποθέτει το παραδεκτό της προσφυγής - Άρθρο 59, πρώτη περίοδος, του κανονισμού 207/2009»])
   (2015/C 007/39)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Lumene Oy (Espoo, Φινλανδία) (εκπρόσωπος: L. Laaksonen, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: G. Schneider)
   
      Αντικείμενο
   
   Προσφυγή κατά της αποφάσεως του δεύτερου τμήματος προσφυγών του ΓΕΕΑ της 26ης Ιουνίου 2013 (υπόθεση R 187/2013-2), σχετικά με αίτηση καταχωρίσεως του λεκτικού σημείου THE YOUTH EXPERTS ως κοινοτικού σήματος.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 26ης Ιουνίου 2013 (υπόθεση R 187/2013-2), στο μέτρο που αφορά τα «[λ]ευκαντικά παρασκευάσματα και άλλες ουσίες για πλύσιμο [και τα] παρασκευάσματα για καθαρισμό, στίλβωση, ξέπλυμα και απόξεση» που εμπίπτουν στην κλάση 3 κατά την έννοια του Διακανονισμού της Νίκαιας, για τη διεθνή ταξινόμηση των προϊόντων και των υπηρεσιών με σκοπό την καταχώριση των σημάτων, της 15ης Ιουνίου 1957, όπως έχει αναθεωρηθεί και τροποποιηθεί, και τα «παρασκευάσματα υγιεινής για ιατρικές χρήσεις [,τα] έμπλαστρα, υλικά επιδέσμων [, τα] υλικά σφραγίσεως δοντιών και οδοντιατρικό κερί [, τα] απολυμαντικά [, τα] προϊόντα για την καταστροφή παρασίτων [, τα] μυκητοκτόνα [και τα] ζιζανιοκτόνα» που εμπίπτουν στην κλάση 5 του ανωτέρω διακανονισμού.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Κάθε διάδικος φέρει τα δικαστικά του έξοδα.
            
         
      (1)  EE C 344 της 23.11.2013.